DGASPC Covasna eliberează Legitimație persoanelor cu dizabilități
Legitimația acordată persoanelor cu dizabilități este documentul oficial folosit în exercitarea drepturilor acordate persoanelor cu dizabilități, de legislația în vigoare, pe întreg teritoriul țării.
Acte necesare:
· Cerere
· O poză recentă, tip act de identitate, a titularului de drept persoană cu handicap
· Copie  Buletin/Carte de identitate (adult)
· Copie Certificat de naștere (copil)
Modalitatea de depunere a documentelor
Documentele pot fi transmise prin Poștă sau la sediul DGASPC Covasna din Mun. Sfântu-Gheorghe, strada Presei nr. 8\A, județul Covasna.
Modalitatea de ridicare a documentului; Legitimație persoană cu dizabilități
Legitimația se eliberează exclusiv persoanei cu handicap, Asistentului personal, Reprezentantului legal/Tutorelui sau oricărei alte persoane, împuternicite notarial de către beneficiar în urma înștiințării de către DGASPC Covasna.	
[bookmark: _GoBack]Legitimația este nominală, netransmisibilă și cu o perioadă de valabilitate egală cu cea a documentului de încadrare în grad de handicap.

